**ОЛЫ УРСАК АВЫЛ ҖИРЛЕГЕ БАШЛЫГЫНЫҢ 2013 ЕЛГА ЕЛЛЫК ОТЧЕТЫ.**

Хөрмәтле Альберт Ильгизарович, хөрмәтле авылдашлар ,җитәкчеләр чакырылган иптәшләр!Татарстан Республикасы Кайбыч муниципаль районы Олы Урсак авыл җирлеге Советының Уставы нигезендә, бүген Сезнең тарафка авыл җирлеге Советының 2013 нче елдагы эшчәнлеге турында отчет тәкдим ителә.

Узган 2013 нче ел үзенең мәшәкатьләре,шатлык-куанычлары белән тарих битләрен япты.Ел авыл халкы өчен уңай шартлары белән халыкта яхшы тәәсир калдырды,аллага шөкер мал-туарга ашату өчен печән,икмәк җитәрлек,ашарга үзебезнең бәрәнге бар.Эшчеләргә вакытында хезмәт хакы, пенсионерларга пенсия бирелде.

Олы Урсак авыл җирлеге ел саен үз бюджетын кабул итә.Бюджетның керем өлеше физик затларның керем салымыннан (подоходный налог) ,җир налогыннан(земельный налог), физик затларның мөлкәтеннән ( налог на имущество) өлешеннән торган налоглардан,дотация һәм субвенциядән тора. Җир налогы план буенча 218 000 мең сум, безнең ул налог 290 526 мең сум җыелды, планга карата 133% үтәлгән.Шушы налогта Олы Урсак җирлегендә пай җирләреннән булган барлык кешеләрнең дә налоглары кергән.

Бюджетның керем өлеше шулай ук физик затларның мөлкәтенә салына торган налогтан тора.Бу налог пенсионерларга салынмый. Ул налогның планы 2013 елда 44 000 мең сум булса, ул авыл җирлеге тарафыннан 52 516 сум булып җыелган, планга карата 119%.

Физик затларның керемнәренә салына торган налог күләме буенча иң зурлардан санала.Ул безгә Агрофирма “Ак Барс” Кайбиөы филиал № 1 һ.б.оешмалар тарафыннан күчерелә.

Бу төр налогның планы 223 000 сум булса, үтәлеше 274 781 сум тәшкил итә, планга карата 123%.Бу налогның үтәлеше кешеләрнең хезмәт хакы алуыннан һәм аның күләменә бәйле.Шулай ук Республика һәм район тарафыннан авыл җирлегенә дотация һәм субвенцияләр бирелә. 2013 елда бюджетның керем өлеше 2 152 813 сум, чыгым өлеше 2 377 959 сум.

**Налогның төрләре буенча план һәм үтәлеш түбәндәге суммалардан гыйбәрәт:**

|  |  |  |  |
| --- | --- | --- | --- |
| **2013 елга налоглар** | **План** | **Үтәлеш** | **%** |
| **Җир налогы** | **218000** | **290526** | **133%** |
| **Шәхси милек налогы** | **44000** | **52516** | **119%** |
| **Физик затларның керемнәренә салым** | **223000** | **274781** | **123%** |
| **Җирне арендалау** |  | **51832** |  |
| **Шәхси милекне арендага биргәннән кергән табыш** |  |  |  |
| **Нотариаль эшләрне башкарган өчен дәүләт пошлинасы** | **2000** | **1400** | **70%** |
| **Дотация** | **1339583** | **1339583** | **100%** |
| **Үтәлеше** | **1826583** | **2010638** | **110%** |

2013 елда налоговойдан килгән уведомленияләр буенча җир налогын түләмәүчеләр:

**2013 елда налоговыйдан килгән уведомләнияләр буенча җир налогын түләмәүчеләр:**

|  |  |  |  |
| --- | --- | --- | --- |
| №п/п | Фамилия Имя Отчество | Зем.налог | Имущ.налог |
| 1. | Гарафутдинова Амина Х. | 1328,32 |  |
| 2. | Газиева Сания А. | 1316,61 |  |
| 3. | Заппарова Раиля Р. | 661,05 |  |
| 4. | Заппаров Ахмат Р. | 1349,01 |  |
| 5. | Заппаров Эльмир А. | 2472,79 | 2165,40 |
| 6. | Низамрв Раис Ф. | 3906,91 | 345,76 |
| 7. | Тимуршин Ильгиз Г. | 691,69 |  |
| 8. | Хисамова Рисаля Х. | 1260,99 | 269,47 |
| 9. | Мотыгуллина Нурсайля А. | 1361,14 |  |
| 10 | Павлова Валентина И. | 631,92 |  |
|  | Итого: | 14979,43 | 2780,63 |

**2014 елга налоглар түбәндәгедән гыйбәрәт:**

|  |  |  |
| --- | --- | --- |
| **Налог төрләре** | **План** | **Расход** |
| **Җир налогы** | **200000** |  |
| **Шәхси милек налогы** | **33000** |  |
| **Физик затларның керемнәренә салым** | **330000** |  |
| **Җ ирне арендалау** | **51000** |  |
| **Шәхси милекне арендага биргәннән кергән табыш** | **1000** |  |
| **Нотариаль эшләрне башкарган өчен дәүләт пошлинасы** | **1000** |  |
| **Безвозмезные поступления** | **391100** |  |
| **Барлык табыш** | **1007100** |  |

Җир һәм муниципаль милек буенча

2012 елда күп балалы гаиләләргә җир бүленеп бирелә башлады.Безнең Олы Урсак авыл җирлеге буенча бишь гаилә исәптә тора

|  |  |  |  |
| --- | --- | --- | --- |
| № п/п | Фамилиясе ,исеме | Бала саны |  |
| 1 | Салахова Талия Тагировна | 4 | 2013елда җир алды |
| 2 | Биктимерова Зөлфия Рифхатовна | 3 |  |
| 3 | Биктимерова Светлана Ильинична | 3 |  |
| 4 | Шакирова Гөльнара Фирдусовна | 3 | 2013елда җир алды |
| 5 | Газизова Елена Ивановна | 5 | Заявление бирелде |

Салахова Талия һәм Шакирова Гөльнара җир алдылар,бөтен стадияләрне узып эшләрен төгәлләделәр, кәгазьььләре кулларында.

Шул ук вакытта 2013 елда күп кенә гражданнар үзләренең мөлкәтләрен законлаштыру өстендә дә эш алып бардылар.Җир пайлары рәсмиләштерү, җир һәм йортларын рәсмиләштерү өчен күп кенә эш башкарылды.Ә шулайда әле күп кенә йортлар рәсмиләштерелеп бетерелмәгән, моның өстендә эшлисе эшләр күп әле.Авылда көннән-көн буш йортлар саны арта.Ләкин кызганычка каршы,аларның туганнары,балалары йортларын законлаштыру өстендә эшләмиләр.

Йорт хуҗасы үлгәннән соң алты айга кадәр нотариуска гариза кертергә кирәк,гариза кермәгән очракта срогы узып суд юлларын таптыйсы була.Эш тагы да катлаулана һәм бәясе дә арта.Шуның өчен һәр нәрсәне үз вакытында эшләргә кирәк.

**ХАЛЫКНЫ СУ БЕЛӘН ТӘЭМИН ИТҮ**

Безнең халыкны бүгенгесе көндә су белән 3 башня тәэмин итә.Башнялар һәм су үткәргечләр 1972-1974 елларда төзелгән, алар безнең еш ватылалар,аларның эшләү сроклары узган диеп әйтергә була.

Чүкри – Алан авылында элекеге колхоз көче белән эшләнгән кизләүдән килә торган су үткәргеч системасы эшли, авылда бары тик бер колонка - бу бик аз. Узган елгы отчет җыелышында да бу сорау туган иде. Шунлыктан авыл җирлеге исеменнән район Администрациясенә мөрәҗәгать иттек.Рәхмәт Альберт Ильгизаровичка безгә каршы килмәде.Без хат язып “**Чиста су** “программасы җитәкчеләре белән элемтәдә торабыз,бүгенге көндә 2015 елга Чүкри-Алан авылына су башнясы һәм 1200 метр су үткәргеч проектированиягә керде.

Кече Урсак авылында су үткәргечләрне ремонтлау буенча зур эшләр башкарылды.Егерме елга якын “Чуваш очында” су системасы эшләмәгән, шуны төзәтеп 3 колонка куелды. Моны әйтергә генә җиңел, су трассасын газ керткәндә өзгәләп бетергәннәр,өстә болота, аста газ трассасы.Шунлыктан күп кул көче куелды. Рәхмәт Кече Урсак халкына без мөрәҗәгәть иткән вакытта бер кем дә отказ бирмәде. Бу эштә Олы Урсактан Залялиев Айрат улы Илҗнур белән бик зур тырышлык итте.Татар очында , Юсупов Насыхлар янында 250 метр трассаны төзәтеп дүртенче колонка куелды. Үзләренең битарафлыгы аркасында кышкы салкыннарда каткан.Җирле үзидәрә барлык колонкаларны җылытып бетерә алмый шуңа күрә, хуҗалыклар үзләре янындагы колонкаларны үзләре дә карарга тиеш.

Бүгенгесе көндә Олы Урсак авыл җирлегендә алты яңа колонка куелды.Рәхмәт Альберт Ильгизаровичка безгә каршы килмичә финансировать иткән өчен.

Бушанча авылы халкын су белән тәэмин итү зур прблемалар тудырмады.Су трассасын бер җирдә 4 метр озынлыкта авыштырдык.Су башнясы янындагы тиресне түгеп , сенаж базын балчык ташып күмдердек.Монда Ашарафуллин Фирдүс бик зур ярдәм күрсәтте.Бушанча авылында су башнясы тирәсен тотып алырлык площадка ясалды.Кече Урсак авылында су башнясы янында свалка ясалган.Аны чистартып ,тирәсен тотып алырга кирәк булачак, будкасы да тузган.Кыш көннәрендә электр пиче белән җылытабыз,шунлыктан 3 мәртәбә эл.энергия артык түлибез.

Мин сорар идем 2014 елга башняларның тирәсен тотып ,будка ясауны планга кертергә, чөнки Роспотребнадзорның тәләпләре шундый.

Олы Урсак авыл халкын бер башня тәэмин итә. Тирәсе сетка белән тотылган,будкасына ремонт кирәк булачак.Җир астыннан су суырта торган трубалар алла кодрәте белән генә тора. Алда әйтеп киткәнемчә су үткәргеч трасса 1972 елда төзелгән.Шактый өлеше чугун торбалардан тора.Шунлыктан ремонт эшләре алып барырга елдан ел авырая, чөнки чугун торбалар һәм элек колонка булган муфталар эчергән. Олы Урсак авылында дүрт җирдә тишелгән торбалар төзекләндерелде , колонка ремонтланды , 2 яңа колонка куелды.

Олы Урсак авылына чишмәдән су тарту буенча эшләр башланды.Кайбычтан геодезист Фәрит абыйны алып килеп “  **Шалтыравык** “ чишмәсеннән отстрелять иттердек.Аның анализы буенча чишмәдән су Олы Урсак авылына килә дигәнне аңлата , димәк авылга чишмәдән су тартып була. Чишмә авылдан 1200 метр ераклыкта урнашкан.Мин авыл халкы исеменнән Район җитәкчеләреннән сорар идем : безгә 1200 метр 110 полителен труба кирәк булачак.Чишмәдән су килгән очракта башняның авыл халкы өчен кирәге калмаячак.Башнядан килә торган су условно яраклы. Бу эштә район гына түгел , авыл халкы да булышыр диеп өметләнәсе килә.

Кече Урсакта Зиннатов Мансур абый тарафыннан “Тимерша бабай” чишмәсе ремонтланды,8 метр озынлыкта басма ясалды.Бу эштә авыл җирлеге барлык материаллар белән булышты.

Иптәшләр! Чишмәләрне,юлларны чистарту изге эш.Мансур абый башлангычын поддержать итеп,башка авылларда да чишмәләрне коеларны тиешле дәрәҗәдә тотасы иде.Бушанча авылында халык үзләре үыелып буяулар сатып алып,авыл уртасындагы чишмә тирәсен бик матур итеп буяп куйдылар.

Сабан-туе үткәрә торган җирдә “Тәкә асты”нда бик матур урында кизләү бар.Иптәшләр менә шул кизләүне чистартып, бура куясы иде.Авылга ямь биреп,”Чишмә Көннәрен” уздырып булыр иде.Су өчен акчаны куелган тарифлар нигезендә җыябыз, җыелган акча акча яңа су колонкалары алуга, су үткәрү системаларын төзәтүгә,башняга насослар кую,башняларны ремонтлау өчен, эл.энергиясенә түләүгә тотыла.

Барлыгы суга җыелган һәм тапшырылган акча **140 600,00сум**

Колонкалар 7 шт. алынды - 28 490,00 сум

Кече Русакка суүткәргеч алынды - 40 000,00сум

Муфта и сигопласт алынды - 10 367,00 сум

Суүткәргечне ремонтлау өчен түләү - 31 899,00 сум

Водокачка өчен утка түләү - 27 295.00 сум

Счетта калды **- 2549,00 сум**

**Суга түләүгә тарифлар** :

Суга счетчик куелган очракта 1куб.м. суга 14,65 сум

Урамнан (колонкадан алу) - 17,58сум

Ишек алдыннан - 21,98сум

Өйдән(канализаөиясез) -36,63сум

Өйдән(канализаөия белән) - 42,34 сум

Газ колонкаксы белән- 53,47 сум

**ТӨЗЕЛЕШ БУЕНЧА**

Узган 2013 елда безнең җирлектә түбәндәге эшләр башкарылды:

Барлык эшләрнедә Альберт Илҗгизарович сезнең ярдәмне тоеп эшләдек. Иң беренче Кече Урсак авылыннан башлыйсы килә.Кече Урсакта яз-көз айларында татар һәм Чуваш зиратларына үлгән кешене соңгы юлга озатканда бик авырлык белән башкарыла иде, чөнки юллар начар. Сезнең булышлык белән “Агрохимсервис” оешмасы 500 метр озынлыкта таш юл салды. Бу юлдан бүгенгесе көндә дә мәктәп балаларын Олы Урсак урта мәктәбенә ташыйлар, Кече Урсак халкы Кайбычка турыдан гына шул юлдан йөри.

Кече Урсак авылында ике күпер, плотина ремонтланды.Анда яз көне су сыешмый иде. Шуңа күрә Сезнең ярдәм белән ике зур диаметрда труба китерелде.Үзебезнең көч белән бу трубаларны . Эксковатор белән казып шул күперләргә салдык.Аннан соң авыл җирлеге көн белән татар ягыннан чуваш ягына 250 метр озынлыкта балачактан дамба өелде.Киләчәктә бу юлны таш белән түшәргә кирәк булачак.

Кече Урсак авылында Апас ПМКсы Гидротехническое сооружениене , безнеңчә әйткәндә платинаны ремонтлады.Бу эшне бик матур итеп башкарып чыктылар.Но бер кимчелеге бар, подпор бирмәсен эчен плотинадан су агып китсен өчен, экскаватор белән казыдылар, аммә ләкин рекультивация ясамадылар. Көзнең начар , яңгырлы килүе дә сәбәп булды.Рекультивацияне 2014 елны эшләп бетерсәләр яхшы булыр иде.

Бушанча авылында 2013 елда метр асфальт юл салынды.2014 елда авылга тулысынча асфальт юл кереп бетәргә тиеш.Бу юл Бушанча халкына бик зур ярдәм булды,ничә еллар оформлять итмәгән җирләр оформлять итеп бетерелә.

Олы Урсак авылында , райондада булмаган Республикада булсада бер ике генә дер ,үлгән терлекләрне күмү өчен” Яма Бекаря” эшләнде.Альберт Ильгизарович , Сез үзегезнең сүздә торып, бу эшне контрольда тоттыгыз. Сезгә зур рәхмәтебезне белдерәбез.

Олы Урсак авылында иң зур проблемаларның берсе ул күперләр. 2012 елда Зиганшин урамындагы “центральный” күперне “Агрохимсервис” җәмгыяте ремонтлаган иде.2013 елны яз көне ташу вакытында яңадан юып китте.Үз көчебез белән вакытлыча ремонтлап куйдык.Яз көне ташу бу күперне яңадан алып китәчәк. Мин авыл халкы исеменнән Сездән сорар идем бу күперне капитально итеп төзәтергә 2014 елга планга кертергә.

**ЭЛЕКТР БЕЛӘН ТАЭМИН ИТЕЛЕШ**

Яктылык барыбызга да кирәк,утсыз бер генә көн дә яшәп булмый.Шунлыктан авыл җирлегендә урамнарны яктырткан күп эл.энергия ала торган 250 – 400Вт лампочкаларны 125 ле һәм 160 ВТ лампочкаларга алыштырдык. Шул хисаптан дүрт авылга өстәмә 16 яңа ут нокталары өстәлде.

Олы Урсакта 27 булса 6 өстәмә куелды һәм 33 точка булды.

Кече Урсакта 6 булса 6 өстәмә куелып 12 точка булды.

Бушанча авылында 4 булса 2 өстәмә куелды һәм 6 точка булды.

Чүкри-Аланда 4 булса 4 өстәмә куелды 8 точка булды.

Барлык авылларда да урам утлары счетчик аша исәпләнә. Кече Урсак авылында гына 2 багана уты Кутузов урамында норматив белән исәпләнә, чөнки реконструкция ясалмаган, бишенче линия юк.Ул урамда бераз гына җил чыксада,электр чыбыклары бер- берсенә тиеп замыкать итәләр, баганалар эчергән һәм куркыныч хәлдә.Шунлыктан без бу мәсәлә буенча подстанция хуҗасына Марат Ашрафовичка берничә тапкыр мөрәҗәгать иттек.Алар обещать итә итүен,ләкин эш бердә алга китми. Мин сорар идем 2014 елга Кутузов урамында реконструкция ясауны.Бу эш әллә ни күп чыгымнар сорамый. Багана авыштырырга һәм ут чыбыклары сузарга.

Узган 2013 елда урам утлары өчен барлыгы 58 точка га ,счетчик буенча 111 740 сум , норматив буеча 22 420 сум, барлыгы 134 160 сум акча түләнгән, ә 2012 елда 42 точка өчен, әле аларның күбесе эшләми иде, 125 810 сум түләнгән.Күрәсез аерма шактый.

Урам утлары буенча эшләр эшлисе бар әле,таймерлар шушы көннәрдә куелды, ул безгә зур экономия бирәчәк һәм берничә точка арттырырга мөмкинчелек булачак.

**ХАЛЫККА СОЦИАЛЬ ХЕЗМӘТ КҮРСӘТҮ**

Авыл җииирлеге буенча 211 пенсионер бар.Пенсия белән таэмин итү буенча зарланучылар юк,пенсия акчалары,гәҗит – журналлар вакытында таратыла.Ике авылда кибетләр эшләп тора, Чүкри- Аланда һәм Бушанча авылларында кибетләр эшләми.Бушанчада март аенда кибет эшләп китәргә тиеш,хуҗасы белән килешү булды. Калган кибет хуҗаларына халыкны үзегезгә тартып тору өчен иренмичә, кулдан килгәнен барын да эшләргә кирәк.

1 октябрьда өлкәннәр көнендә Кече Урсак авылында һәм Олы Урсак авылында да район башлыгы Рахматуллин Альберт Ильгизарович үзе катнашты. Халык белән бик матур сөйләшү булды.Шул сөйләшүдән соң Мухаметзянова Дания апага Альберт Ильгизарович “Волга” санаториясенә путевка бүләк итте.10 февральдан Дания апа ял итәргә һәм лечение алырга китәчәк,сезгә Альберт Ильгизарович бик зур рәхмәт.

14 январь көнне Кече Урсак авылында авыл җыены үткәрдек.Анда социаль хезмәт күрсәтү бүлеге җитәкчесе Камалиева Чулпан Гилимулловна,халыкка социаль ярдәм күрсәтү бүлеге җитәкчесе Гиниятуллин Фәнис Фагимович,пенсия фонды җитәкчесе Зиннурова гөлчәчәк Мингараевна ,редакция баш редакторы Сунгатуллина Луиза Магисовна,Кайбыч районы исполкомының беренче урынбасары Гайнуллин Илдус Минхалимович һәм башкалар катнашты.Мондый очрашуларны район вәкилләре белән берлектә башка авылларда да оештырырга кирәк диеп саныйм,чөнки бөтен кеше дә районга барып йөри алмый.

**ПОЖАР КУРКЫНЫЧСЫЗЛЫГЫ БУЕНЧА**

Безнең авыл җирлегендә 2012 елның май аенда пожарный ДЕПО ачылды.Анда башта алты кеше эшли иде, зарплатаны Зеленодольскийдан түләп тордылар,2013 елдан Кайбыч район бюджетыннан өч кешегә хезмәт хакы түләнеп килде.

ДЕПОга телефон кергән,җылылык җибәрелгән,машинаның бензины бар,пожарный гидрант эшли.Олы Урсак авылында ике җиргә пожарный гидрант куярга кирәк булачак.Берсен мәдәният йорты яныны , икенчесен авыл уртасына.

Пожар куркынычсызлыгы буенча дүрт авылда да эш алып барыла.Өч башнядан да су алып була,ике башняга юл ачылган. Урам урталарында кага торган чаннар куелган,урам исемнәре язылган ,йортларга номер кагылган.Районнан килгән инспекторлар белән берлектә ялгыз торучы әби-бабайларда электр үткәргечләрен,мич тирәләрен тикшереп чыктык.Безнең авылларда соңгы елларда тагын бер яман гадәт барлыкка килә башлады,ул да булса хуҗалыклар үз йорт тирәсен чистартканда чыккан чүп-чарны яндыру.Шуңа күрә мин сездән сорар идем язга чыккачта салам ,чүп-чарны якмаска.Икенчесе, һәрберегездә йортларыбызны иминиятләштерергә(страховать итәргә).Карак берне алса , ут барысын да ала. Моны эшләр өчен бөтен шартлар да бар, страховой агентларга гына мөрәҗәгать итәргә кирәк.( Росгосстрах, Ак Барс страхованиясе.)

**ТӨРЛЕ ЧАРЛАР**

Апрель ахырында,май башында памятник тирәсен укучылар һәм бюджетта эшләүче кызлар белән чистартып, чәчәкләр чәчтек.Соңрак зәнгәр елкалар һәм декоратив агачлар алып кайтып утырттык.Җәй көннәрендә мәктәп балалары һәм авыл җирлегендә эшләүчеләр су сибеп чистартып тордылар.

Бөек җиңү бәйрәмендә сугыш ветераннарына азык-төлек тутырылган пакетлар таратылды, тыл хезмәтчәннәрен җыеп мәктәптә чәй эчердек.

Спонсорлар ярдәме белән Сабантуй бәйрәме уздырдык.Сабантуй уздыра торган урынны авыл уртасына күчердек,халык бик шатланды,урыны бик матур җирдә.Соңыннан садик балалары һәм укучы балалар өчен спонсорлар табып балалар сабантуе үткәрдек.

Киләчәктә авыл көнен,чишмә көнен үткәреп була,безгә бу турыда уйлап карарга кирәк.

Өлкәннәр көнен ,Нәүрез,Ураза,Корбан бәйрәмнәрен уздырдык.Авыз ачтыру һәм Корбан ашлары мәчеттә уздырылды. ”Мәктәпкә җыенырга ярдәм ит” акциясендә катнаштык.

Авыл мәчете бүгенге көндә газ белән тоташтырылган, җылы. Дини бәйрәмнәрне үткәрү өчен бөтен уңайлыкларда бар. 2013 елда су керде, тәхәрәтхәнә бүлмәсе ясалды.Имам хатибыбыз Рафик абый белән киңәшеп авыл халкы белән берлектә мәчетнең тәрәзәләрен пластик тәрәзәләргә алыштырдык.Бу эштә Кече Урсак һәм Чүкри-Алан халкы да ярдәм итте. Барыгызга да беренчедән Рафыйк абыйга Олы Урсак , Кече Урсак, Чүкри-Алан халкына изге эштә катнашулары өчен зур рәхмәтемне белдерәм.Мәдәният йортында Кече Урсакта һәм олы Урсакта аналар көннәре уздырылды.Яңа елда авыл советларында эшләп чыккан пенсионерларны җыеп кичә уздырылды.

Үземнең чыгышымны тәмамлау алдыннан шушы фарсаттан файдаланып бәйрәмнәрне уздыруда булышкан спонсорларны атап китәсем килә:

1.Агрофирма “Ак Барс Кайбыч”филиал №1

2.Олы Урсак филиалы управляющие Ашарафуллин Фирдус

3.Шәхси эшмәкәрләр :Хаялиева Гүзәлия,Зайнуллина Венера,Сираева Миләүшә, Зиннатуллина Венера,Мингараевлар(Илҗсур,Илҗнур),Хасанов Рифкать,Хасанов Рәүхәт,Хасанов Рушан,Сираев Рифат.Шулай ук Сафиуллин Рахимулла абый,Зайнуллин Зөфәр,Абдуллин Исмагил, Зайнуллин Фарыйз,Заппаров Эльмир,Валиев Фаритләргә.

Пожарныйда эшләүче егетләргә зур рәхмәтемне белдерәсем килә.Кайчан гына булмасын, нинди генә сорау белән мөрәҗагать итсәң дә бу егетләр һәрвакыт ярдәмгә килергә әзер торалар.

Сүземне төгелләп шуны әйтәсем килә, хөрмәтле авылдашлар һәм район җитәкчеләре! Безнең Олы Урсак авыл җирлеге күп милләтле,бездә татарлар,урыслар ,чувашлар яши.2013 елдагы фаҗигале вакыйгалар,дини һәм милли мотивларга нигезләнгән ,җәмгыятебезне таркатырга тырышу безне тагын да ныграк берләштердде.Безнең халык үзенең талерантлыгы.миләтара һәм динара тынычлык яклы булуы белән дан тота. Киләчәктә дә шулай дус тату яшисе иде.Сезнең ярдәм белән эшләнеп бетмәгән һәм эшләнәсе эшләрне 2014 елда Закон таләпләренә туры килерлек итеп башкарасы иде.

**АВЫЛ ХАЛКЫ НИ БЕЛӘН ШӨГЕЛЛӘНӘ ҺӘМ НИЧЕК ЯШИ.**

Шәхси хуҗалыкларда2014 елның 1нче январена эре мөгезле терлек 227 баш тәшкил итә,шуның 95 савым сыерлары .

Узган ел белән чагыштырганда 34 башка арткан.Дуңгызлар саны бөтенләй беткән , моның обьектив сәбәпләре бар. Сарыклар саны 397 баш, кәҗәләр 5 баш, атлар 10 баш, куяннар 7, кош-корт 1744 баш, марталар 205 семья.Бу саннарны обьектив диеп әйтеп булмый,кайбер хуҗалыклар терлек санын киметеп яздыралар.

2011 ел 2012 ел 2013ел

Мөгезле терлек 207 193 227

Сыерлар 88 86 95

Дунгызлар 18 25 -

Сарыклар 350 473 397

Кәҗәләр 3 3 5

Атлар 16 17 10

Куяннар 20 - 7

Кош-корт 1052 1568 1744

Марталар 145 180 205

Авыл хуҗалыгын торгызу программасын тормашка ашыру максатыннан Республикадан шәхси хуҗалык сыерлары өчен 1 баш сыерга 2000 сум күләмендә субсидия бүлеп бирелде ,барлыгы 196 000 мең сум.Табигать шартларының уңай булуы терлек асраучыларга тиешле күләмдә кышка азык тупларга мөмкинлек бирде.Пай җирләре өчен, Агрофирма, акчалары булган кешеләргә 1 центнер бодай бирде, 1 капчык высший сорт он таратты.

Авыл халкы да дәүләт ярдәмен тоеп яши. Телисең икән терлек алу өчен, каралты-кура эшләү өчен дә барлык банклардан (Ак Барс банк,Сбербанк, Татфондбанк) да кредитлар алырга мөмкин. 2006 елдан бирле барлыгы 78 кеше 10 млн. 366 мең сум кредит алган. 2013 елда 17 кеше терлек алу өчен , каралты-кура эшләү өчен 2млн 721 мең сум кредит алды. Каралты - курасы яхшы булып терлек асраган очракта шәхси хуҗалыкта да керем алырга була.Мәсәлән: Хайруллин Раниф хуҗалыгын алыйк.Тормыш иптәше Хайруллина Гөлия белән хәзерге көндә 4 баш сыер 8 баш үгез , тавыклар,үрдәкләр асрыйлар.2013 нче елда 11 тн 455 кг сөт савудан кергән акча 144 мең 318 сум,\_\_\_\_\_\_баш үгез суелган, ит сатудан кергән акча\_\_\_\_\_\_\_\_мең сум.Шулай ук иң күп сөт тапшыручылар : Каримова Кадрия 10тн 647 кг - 137 мең 862 сумлык ,Мухаметзянова Алия 11 тн 179 кг - 143 мең 772 сумлык, Зайнуллин Рафик 11тн 484 кг – 151 мең 278 сумлык , Зайнуллина Назиря 9 тн 778 кг – 122 мең 478 сумлык.

Сөт җыючы бар,Камалиева Әминә һәр хуҗалыкнык өеннән диярлек килеп ала, тапшыр гына. Теләге булган кешегә авыл җирендә эш җитәрлек, иренмичә эшләргә генә кирәк, кул кушырып утырган кешегә беркем дә китереп бирми , шуны аңларга кирәк.

Авыл җирлегендә яшәүче халыкның тормышы елдан ел яхшыра.Түбәндәге күрсәткечләр шуны раслый :

|  |  |  |  |
| --- | --- | --- | --- |
|  | 2011 ел | 2012 ел | 2013 ел |
| СӨТ | 199тн | 230тн | 271тн |
| 1 сыерга туры килә | 2102 | 2610 | 3154 |
| Ит | 19 | 14 | 18,5 |
| Бәрәнге | 27 | 9 | 2 |
| 1 хуҗалыкка туры килгән керем | 27349 | 26247 | 39018 |

Авыл җирлегендә булган техника

|  |  |  |  |
| --- | --- | --- | --- |
|  | 2011 ел | 2012 ел | 2013 ел |
| Чылбырлы тракторлар | 3 | 4 | 4 |
| МТЗ тракторы | 6 | 8 | 8 |
| УАЗ машинасы | 8 | 12 | 12 |
| Газель | 2 | 2 | 2 |
| Җиңел машина | 60 | 75 | 80 |
| Йөк машинасы | 7 | 10 | 11 |
| Мотоблок | 2 | 3 | 4 |

2013 елда безнең халык хөкемәткә 271 тонна сөт тапшырды, бу 3 млн 417 мең 897 сум дигән сүз.Бер сыердан 3154 !!! литр сөт сатылган , ит 18 тонна 500кг - 4 млн 501 мең сумлык, бәрәнге 2400 кг - 25 мең сумлык, бәрәнге урожае начар булу сәбәпле , бәрәнгедән кергән табыш азрак.Башка төр продукцияләр: бал, йон, тире һәм башкалардан кергән табыш 328 мең сумлык.Барлык табыш 8 млн 271 мең 897 сум тәшкил итә, бер хуҗалыкка исәпләгәндә- 39 018 сум.Бу хәр хуҗалыкка өстәмә керем, хезмәт хакына һәм пенсиягә өстәлә дигән сүз. Бу җирдә мондый мәкалләр бик урынны дыр диеп саныйм : “ Кем эшләми шул ашамый” , “Эше барның - ашы бар “.

Безнең авыл җирлегендә яшьләр үзләре яңа бизнес ачу өстендә эшләмиләр., юкса бөтен мөмкинлекләр дә бар.Республикада яңа техника алырга, шәхси эшмәкәрлекне ачып җибәрүдә, гаилә фермалары ачып җибәрү өчен төрле программалар эшли. Райондада булышабыз диеп кенә торалар.

Бүгенге көндә авыл җирлегендә халык яшелчә, җиләк-җимеш, ит, сөт җитештерү белән шөгелләнә. Шул ук вакытта авыл халкының иң борчыган мәссәләсе - итне,тирене,йонны һәм башка авыл хуҗалыгы продукциясен җитештереп тә, шуны кая урнаштырырга,нинди бәядән сатарга? Бу авыл халкының иң авырткан урыны.

Безнең авыл җирлеге фермерлар белән берлектә Казанда , район үзәгендә үткәрелгән ярминкәләрдә катнашты. Ит.сөт. суган, кишер, кызыл чөгендер,бәрәнге,бодай,йомырка,катык, эремчек,корт,бал саттык.

**ХАЛЫКНЫҢ МӘШГҮЛЬЛЕГЕ**

Олы Урсак авыл җирлегендә 1 төп мәктәп, 1 балалар бакчасы, 1 медпункт , 2 мәдәният йорты, 2 китапханә,5 кибет, почта отделениясе,Агрофирма “ Ак Барс Кайбицы” филиал № 1 эшләп килә. Бу оешмаларда барлыгы 110 кеше эшли.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Авыл исеме | ел | Авыл хуҗа  лыгы  нда | Бюд  жетта | Шәх  Си эш  мәкәр | Ялла  нып эшләү  челәр | Үзмә  Шгүл  Лек  Буен  ча | Читтә  Эшләү  челәр | Армия  дә | Төр  Мә  дә | 1200  Сум  Алу  чылар | Эшлә  Мәү  челәр | Пенсио  нерлар |
| Олы Урсак авыл җирлеге | 2013 | 59 | 51 | 4 | 2 | 4 | 117 | 5 | 2 | 8 | 15 | 211 |

Бюджет оешмаларында - 51 кеше хезмәт куя

Авыл хуҗалыгында - 59 кеше

Читтә эшләүчеләр - 117 кеше

Үзмәшгүллек буенча – 4 кеше

Шәхси эшмәкәрләр - 4 кеше

Ялланып эшләүчеләр - 2 кеше

Студентлар – 29 кеше

Армиядә – 5 кеше

Эшләмәүчеләр - 15 кеше

Пенсионерлар - 211 кеше

**ГРАҖДАННАР МӨРӘҖӘГАТЕ**

Олы Урсак җирлеге үзенең эшен,Россия Федерациясе гражданнар мөрәҗәгатләрен карау турында Федераль законга таянып башкара.Бу закон дәүләт Думасы тарафыннан 2006елның 21 апреленда кабул ителде.Федерация Советы тарафыннан 2006 елның 26 апреленда хупланды.

Олы Урсак авыл җирлеге Советына 2013 елда барысы 87 кеше мөрәҗәгать иткән,аларның сораулары тиешле дәрәҗәдә канәгатләндерелде, авыл халкы соравы буенча төрле оешмаларга 468 справка бирелде, 17 кредит алучы кешеләргә документлар тутырылды.

2013 елның 8 нче сентябрендә җирле Советка 2 округта сайлау булды, безнең җирлектән киткән Сираев Ильназ урынына 100% тавыш белән Абдуллин Исмагил Газиз улы сайланды. 2014 елның сентябрь аенда Хөкемәт Советына сайлаулар булачак. Безнең өстә бик зур эш тора,шушы сайлауларны тынычкына үткәреп җибәрүдә.Без барысын да эшләргә тиешбез бу сайлауның тиешле дәрәҗәдә узсын өчен.Безнең партияләр бик күп, аммә ләкин мин сезне өндисем килә, сайлауларга килеп, йөрәк кушканча түгел,ә акыл белән уйлап сайларга. Кыскасы, безгә революция кирәкми,безгә стабильность кирәк, ә безнең тормышка үзгәртүләрне Президент белән Россия правительствосы үзе кертә. Безнең төп мәсәлә хөрмәтле авылдашлар, дөрес итеп сайлау.

Бүгенге очрашулар “Бердәм Россия көннәре” дигән проект астында үтә.Бу партия - эшли белә торган партия, ул үзенең сайлаучылар алдында биргән вәгъдәләрен төгәл үтәп бара.Безнең президентыбыз Рөстәм Нургалиевич ”Бердәм Россия “ партиясенең Югары Советы члены, үзенең Татарстан Республикасының Хөкемәт Советына мөрәҗәгәтендә болай диде: республиканың төп мәсәләсе авыл җирлекләре һәм авыл кешеләре,аларның яшәеше булып кала .Авыл җирендә йортлар салу , юллар салдыру,клублар,ФАП лар эшләү программасы дәвам итәчәк.

Үземнең чыгышымны тәмамлау алдыннан шушы фарсаттан файдаланып бәйрәмнәрне уздыруда булышкан спонсорларны атап китәсем килә:

1.Агрофирма “Ак Барс Кайбыч”филиал №1

2.Олы Урсак филиалы управляющие Ашарафуллин Фирдус

3.Шәхси эшмәкәрләр :Хаялиева Гүзәлия,Зайнуллина Венера,Сираева Миләүшә, Зиннатуллина Венера,Мингараевлар(Илҗсур,Илҗнур),Хасанов Рифкать,Хасанов Рәүхәт,Хасанов Рушан,Сираев Рифат.Шулай ук Сафиуллин Рахимулла абый,Зайнуллин Зөфәр,Абдуллин Исмагил, Зайнуллин Фарыйз,Заппаров Эльмир,Валиев Фаритләргә.

Пожарныйда эшләүче егетләргә зур рәхмәтемне белдерәсем килә.Кайчан гына булмасын, нинди генә сорау белән мөрәҗагать итсәң дә бу егетләр һәрвакыт ярдәмгә килергә әзер торалар.

Сүземне төгелләп шуны әйтәсем килә, хөрмәтле авылдашлар һәм район җитәкчеләре! Безнең Олы Урсак авыл җирлеге күп милләтле,бездә татарлар,урыслар ,чувашлар яши.2013 елдагы фаҗигале вакыйгалар,дини һәм милли мотивларга нигезләнгән ,җәмгыятебезне таркатырга тырышу безне тагын да ныграк берләштердде.Безнең халык үзенең талерантлыгы.миләтара һәм динара тынычлык яклы булуы белән дан тота. Киләчәктә дә шулай дус тату яшисе иде.Сезнең ярдәм белән эшләнеп бетмәгән һәм эшләнәсе эшләрне 2014 елда Закон таләпләренә туры килерлек итеп башкарасы иде.